SL Uradni list Evropske unije L 333/1

IZVEDBENA UREDBA KOMISIJE (EU) št. 1238/2014

z dne 19. novembra 2014

o spremembi Uredbe (EU) št. 59/2011 glede tarifnih kvot za vina s poreklom iz Srbije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti členov 184 in 187 Uredbe,

ob upoštevanju naslednjega:

(1) Stabilizacijsko-pridružitveni sporazum med Evropskima skupnostma in njunimi državami članicami na eni strani ter Srbijo na drugi strani je bil podpisan v Luxembourgu 29. aprila 2008 in je začel veljati 1. septembra 2013.

(2) Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (2) (v nadaljnjem besedilu: Protokol) je bil podpisan 25. junija 2014. Podpis Protokola v imenu Evropske unije in njenih držav članic je bil odobren s Sklepom Sveta 2014/517/EU (3), njegova sklenitev v imenu Evropske skupnosti za atomsko energijo pa je bila odobrena s Sklepom Sveta 2014/518/Euratom (4). Protokol se uporablja začasno od 1. avgusta 2014.

(3) Člen 7 Protokola in Priloga III k Protokolu spreminjata obstoječe tarifne kvote za vina s poreklom iz Srbije z učinkom od 1. avgusta 2014.

(4) V skladu s členom 11 Protokola se za leto 2014 obseg novih tarifnih kvot in povečanje obsega obstoječih tarifnih kvot izračuna sorazmerno z osnovnimi letnimi količinami iz Protokola, ob upoštevanju dela obdobja, ki je poteklo pred 1. avgustom 2014.

(5) Za izvajanje tarifnih kvot za vino iz Protokola je treba prilagoditi Uredbo Komisije (EU) št. 59/2011 (5).

(6) Uredbo (EU) št. 59/2011 bi bilo zato treba ustrezno spremeniti.

(7) Ker se Protokol uporablja od 1. avgusta 2014, bi se morala ta uredba uporabljati od istega datuma in začeti veljati na dan objave.

(8) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Priloga k Uredbi (EU) št. 59/2011 se nadomesti z besedilom iz Priloge k tej uredbi.

Člen 2

Ta uredba začne veljati na dan objave v Uradnem listu Evropske unije.

Uporablja se od 1. avgusta 2014.

Ta uredba je v celoti zavezujoča in se neposredno uporablja v vseh državah članicah. V Bruslju, 19. novembra 2014 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) UL L 233, 6.8.2014, str. 3.

(3) Sklep Sveta 2014/517/EU z dne 14. aprila 2014 o podpisu, v imenu Evropske unije in njenih držav članic, ter začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (UL L 233, 6.8.2014, str. 1).

(4) Sklep Sveta 2014/518/Euratom z dne 14. aprila 2014 o odobritvi sklenitve, s strani Evropske Komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (UL L 233, 6.8.2014, str. 20).

(5) Uredba Komisije (EU) št. 59/2011 z dne 25. januarja 2011 o odprtju in upravljanju tarifnih kvot Unije za vina s poreklom iz Republike Srbije (UL L 22, 26.1.2011, str. 1).